२०१८ एशिया कप फाइनल
२०१८ एशिया कप का फाइनल मुकाबला २८ सितंबर २०१८ को दुबई अंतरराष्ट्रीय क्रिकेट स्टेडियम पर भारत तथा बांग्लादेश के बीच खेला गया था। इस मैच में भारतीय टीम ने बांग्लादेश को ३ विकेटों से हराकर खिताब अपने नाम किया। मैच में बांग्लादेश ने पहले बल्लेबाजी करते हुए ४८.३ ओवर में २२२ रन बनाये जिसमें युवा लिटन दास ने सबसे ज्यादा १२१ रनों की पारी खेली। इसके बाद भारत ने यह लक्ष्य अंतिम ओवर की अंतिम गेंद पर ३ विकेट शेष रहते हासिल कर दिया।